ตลาดหุ้นเอเชียเคลื่อนไหวแดนลบเช้านี้ หลังเยนแข็งค่าฉุดหุ้นญี่ปุ่นร่วง
ตลาดหุ้นเอเชียเคลื่อนไหวแดนลบเช้านี้ หลังเยนแข็งค่าฉุดหุ้นญี่ปุ่นร่วง
9 มิ.ย. 2559

ผู้สื่อข่าวรายงานว่า ตลาดหุ้นเอเชียอ่อนตัวลงในช่วงเช้าวันนี้ หลังเงินเยนแข็งค่าฉุดตลาดหุ้นญี่ปุ่นปรับตัวลดลง แม้ราคาน้ำมันที่ดีดตัวจะหนุนหุ้นกลุ่มพลังงานให้ปรับตัวสูงขึ้นก็ตาม
โดยดัชนี MSCI Asia Pacific ลดลง 0.1% สู่ระดับ 132.19 จุด เมื่อเวลาประมาณ 9.05 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,742.03 จุด ลดลง 88.89 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,028.02 จุด เพิ่มขึ้น 0.94 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,871.79 จุด เพิ่มขึ้น 9.41 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,657.53 จุด ลดลง 0.32 จุด
ทั้งนี้ ตลาดหุ้นจีน ตลาดหุ้นฮ่องกง และตลาดหุ้นไต้หวัน ปิดทำการวันนี้เนื่องในเทศกาลเรือมังกร